Sådan lød det fra den karismatiske håndboldtræner Christian Dalmose, da han lørdag eftermiddag var gæst under VIP-spisningen inden opgøret i kvindernes 1. division mellem Vendsyssel og Fredericia. Han roste folkene bag Vendsyssel Håndbold, Jan Hansen og Johnnie Aabo Sørensen, og sagde, at Arena Nord bør danne ramme om ligakampe med 2.400 tilskuere. Ifølge Christian Dalmose er dansk kvindehåndbold på vej tilbage efter nogle år i en bølgedal. - Generationsskiftet på landsholdet kom alt for sent, men jeg er sikker på, at vi de kommende år vil opleve en opblomstring, når det gælder dansk kvindehåndbold. Og her er Vendsyssel en af de klubber, som alle kigger på med stor interesse. Det er spændende, hvad der foregår heroppe, sagde Christian Dalmose. Han er i dag træner for Ajax' herrer i 1. division. Ajax er Dalmoses hjerteklub, men han gjorde det klart for alle i Spar Nord Lounge, at det nu er tid til nye udfordringer. Christian Dalmose overværede efterfølgende kampen i Arena Nord, og han nøjedes ikke med at sidde ved siden af direktør Jan Hansen på tilskuerpladserne. I pausen gik han ind i spillernes omklædningsrum og afleverede givetvis et par gode råd. Det hjalp, for spillerne var som forvandlet efter pausen, hvor de gik fra 13-11 til 31-21.

Referat:
- Jeg vil til en klub med ambitioner og god energi. Vendsyssel er helt sikkert en af mulighederne, siger den tidligere Aalborg DH træner Christian Dalmose til kanalfrederikshavn.dk.